બે દિવસના અંતે બંને મહાનુભાવોએ જે સંયુક્ત નિવેદન પ્રસિદ્ધ કર્યા અને જે આર્થિક-સામાજિક અને અન્ય કરારો કર્યા તેની ફળશ્રુતિ જો કોઈ ગણાવવી હોય તો તે એ જ કે બંને રાષ્ટ્રના વડા પ્રધાનની અંગત મૈત્રી ગાઢ બની, બંને રાષ્ટ્રના આર્થિક-સંરક્ષણ-રાજદ્વારી સંબંધો વધુ સુદ્રઢ બન્યા, બંને દેશ વિકાસની નવી ઊંચાઈ તો પામશે જ પણ ખાસ કરીને એશિયાઈ ક્ષેત્રમાં ભારત-જાપાન સલામતીના પરિપ્રેક્ષ્યમાં ચીનની સામે એક મજબુત સંતુલિત બળ તરીકે ઊભરી આવતાં એશિયન રિજિયનમાં સ્થિરતા નિશ્ચિત થઈ છે.